CELEX: 62015TN0613
Language: et
Date: 2015-10-30 00:00:00
Title: Kohtuasi T-613/15: 30. oktoobril 2015 esitatud hagi – European Dynamics Luxembourg jt versus Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuur (Frontex)

11.1.2016   
            
            
               ET
            
            
               Euroopa Liidu Teataja
            
            
               C 7/31
            
         30. oktoobril 2015 esitatud hagi – European Dynamics Luxembourg jt versus Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuur (Frontex)
   (Kohtuasi T-613/15)
   (2016/C 007/42)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaiki Dinamiki – Proigmena Sistimata Tilepikoinonion Pliroforikis kai Tilematikis AE (Ateena, Kreeka), European Dynamics Belgium SA (Brüssel, Belgia) (esindaja: advokaat M. Sfiri)
   
      Kostja: Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuur (Frontex)
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri hanketeatis nr 2015/S 162 295659, mis avaldati Euroopa Liidu Teataja 22. augusti 2015. aasta lisas numbri all S162;
            
         
               —
            
            
               kohustada Frontexit hüvitama kahju, mis tekitati hagejatele võimaluse võtmisega sõlmida leping, mille suhtes nad olid oma pakkumise teinud ja mille summaks nad hindavad olevat ex aequo et bono kaheksakümmend viis tuhat (85 000) eurot, millele lisanduvad intressid alates kohtuotsuse kuulutamise päevast, või muu summa, mille määrab kindlaks Üldkohus; ja
            
         
               —
            
            
               mõista hagejate kõik kohtukulud välja Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuurilt.
            
         
      Väited ja peamised argumendid
   
   Hagi põhjenduses märgivad hagejad, et vaidlustatud hanketeade tuleb tühistada ELTL artikli 263 alusel, sest see on vastuolus proportsionaalsuse ja mittediskrimineerimise keelu põhimõttega, mida tuleb avalike hangete asjades kohaldada, ning et see rikub finantsmääruse nr 966/2012 (1) artikli 102 lõiget 1 ja määruse nr 1268/2012 (2) artikli 146 lõiget 1 ja artiklit 147.
   
      (1)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, lk 1).
   
      (2)  Komisjoni 29. oktoobri 2012. aasta delegeeritud määruse (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, lk 1).